Zvonimir Bučević

**Zvonimir Bučević** (Zagreb 1961.), hrvatski je basist najpoznatiji po svom djelovanju u rock sastavima Parni valjak i Boa.

## Biografija
Član nove postave grupe Boa postaje 1989. godine, a u njoj je sve do njihovog raspada, 1994. godine. U tom razdoblju grupa izdaje tri studijska albuma. Osim stalnih članova: Paolo Sfeci - bubnjevi, Mladen Puljiz - vokal, Slavko Remenarić - gitara i Buč - bas, u tom razdoblju s bandom suraduju i drugi poznati glazbenici: Vanna i Franciska Gluhak kao prateći vokali, Zvonimir Dusper, Ilan Kabiljo, Kruno Brezak i Gojko Tomljanović kao klavijaturisti, Saša Nestorović (soprano sax), Damir Lipošek - Keks (gitara), Dino Dvornik i Drago Mlinarec kao gostujući pjevači i drugi. 1992. godine Boa je pozvana da predstavlja Hrvatsku na Festivalu mladih umjetnika Mediterana u Barceloni, u povodu čega je izdan zajednički CD svih sudionika.

1990. godine osniva grupu The Bastardz, a prvu postavu čine: Buč - bas, Zoran Jager - gitara, Goran Markić - bubnjevi, Alan Bjelinski - klavijature i Miha Hawlina - tenor sax. U tom sastavu band svira po lokalnim zagrebačkim klubovima i nastupa kao “kućni band” televizijske show-emisije Top-Cup, snimajući poznate strane hitove u funk stilu, a i svoje originalne skladbe. Band 1991. godine prestaje raditi, da bi se ponovo okupio u ljeto 1995. godine u izmijenjenom sastavu i to: Buč - bas, Zoran Jager - gitara, Helena Bastić - vokal, Kruno Levačić - bubnjevi i Gojko Tomljanović - klavijature. Te iste godine grupa izdaje mini LP Your love s vlastitim materijalima, od kojih se pjesma “Tvoja ljubav” izdvojila kao veliki radijski i TV hit. Zahvaljujući sviračkoj kvaliteti, band osvaja Porin ‘96 u kategoriji debitanta godine. Nakon toga, stjecajem raznoraznih okolnosti, band prestaje postojati u tom sastavu.

Član Songkillersa postaje 1992. godine i to u postavi: Buč - bas, Željko Banić - gitara, Damir Šomen - bubnjevi i Miha Hawlina - tenor sax. Postavši lokalna klupska funky atrakcija, band počinje uspješnu suradnju s Dinom Dvornikom s kojim snima jednu od najboljih live ploča ikada izdanih u Hrvatskoj - CD pod nazivom Dino Dvornik & Songkillers - Live in Munchen iz 1994. godine. Band surađuje i s Oliverom Dragojevićem na njegovom CD-u Neka nova svitanja iz 1994. godine i Tonijem Cetinskim na albumu Ljubav i bol iz 1995. godine. Te iste godine band počinje snimati svoje vlastite originalne pjesme.

Potkraj 1996. godine, počinje surađivati s Vješticama i pripremati materijale za svoj samostalni album BUČ-J.M.B.G. U Vješticama su još i Mladen Juričić Max - gitara, Boris Leiner - bubnjevi i Ivan Androić - flauta, charango, panova frula, te povremeni suradnik Gojko Tomljanović - klavijature. Sljedeće, 1998. godine grupa namjerava snimiti novi studijski album, s novim i prerađenim tradicionalnim pjesmama. Istodobno, pomažu našem prijatelju Žanu Jakopacu - gitaristu, autoru glazbe i tekstova oko njegovih materijala.

Surađuje i sa mnogim poznatim izvođačima domaće scene: grupa Magazin, Nenom Belanom, Ivanom Banfić, Vannom i ET-jem i drugima. Sudjelovao je i u realizaciji glazbe za TV-reklame: "Ronhill light", "Ožujsko pivo", "Chio chips".

## Diskografija
### Boa
**Studijski albumi**
* *[[Prvi val]]*, Suzy, 1990.
* *[[Kraj djetinjstva]]*, Orfej, 1994.
* *[[Dnevnik putovanja, skice ostanka]]*, Dancing Bear, 2006.

**Kompilacije**
* *[[81-92]]*, Orfej/DEA Music, 1992.
* *[[Kao nekad]]*, Suzy/Hit records, 2004.
* *[[Krug - The best of Boa]]*, 2007.

### The Bastardz
* *[[Tvoja ljubav]]*, 1995.

### Songkillers
* *[[Live in München]]*, 1994.

### Parni valjak
**Studijski albumi**
* *[[Pretežno sunčano?]]*, Croatia Records/Master Music, 2004.

**Uživo**
* *[[Kao nekada: Live at S.C.]]*, Croatia Records/Master Music, 2001.

**Kompilacije**
* *[[Koncentrat 1984.-2005.]], 2005.

*'DVD*'
* *25 godina (Parni valjak)*, Croatia Records/Hrvatski telekom, 2002.

=== Solo ===
* *J.M.B.G*, 1997.
* *Escape'', Croatia Records, 2006.

## Vanjske veze
* Službene stranice Zvonimira Bučevića
* Zvonimir Bučević na Discogs
* Službene stranice Parnog valjka